cyanic-selkie/wikianc huggingface dataset:
Sentenio 11 aec
La sentenio des-un aec es la periodo entre la anios 1100 e 1001 aec (ante la eda comun).
Istoria de la lingua catalan
En parolas jeneral, on pote distingui tre periodos grande en la istoria de la lingua catalan:
Cuerco
Cuercos ave folias ordinada spiral, con bordas lobo en multe spesies. Algas ave folias sierin o folias con bordas lisa. Multe de la spesies caduca no cade sua folias mor asta primavera. En primavera, un sola arbor produi e flores mas (en la forma de amentos) e flores fema multe peti. La fruta es un noze nomida la cuerca, cual es liada a la tronceta par un strutur copin nomida un "cupola". Cada cuerca conteni un seme (o rara, du o tre) e nesesa 6 a 18 menses per matur, dependente de la spesies. La cuercas e folias conteni asida tanica, cual aida garda de fungos e insetos. La cuercos "vivosa" es distinguida par sua sempreverdia, ma no es vera un grupo distinguida, ma es sperdeda tra la jenera.
Istoria de la lingua catalan
La reali lingual preroman de la area este de Iberia
De la anio 1000 a 218 aec, on vide como poplas diversa ia coloni teritorio de lo cual es oji Catalunia, Valensia e la Isolas Balear: la celtas, fenisias, elinicas o iberes. Estas es la linguas cual formi la sustrato de catalan.
Cuerco
La lenio de la cuerco ave un densia de sirca .75 g/cm3 cual crea fortia e duria grande. La lenio es multe resistante a ataca par insetos e fungos per sua tanica. Lo ave marcas de pelo atraosa, e es usada multe per solos, cabinetas, mobiles, e xapa. Plances de cuerco ia es comun en la barcones longa de la vicinges en la sentenios 9 e 10, e en la eda medieval per usa en la paneles de construidas prestijiosa, como la salon de debata de la Casa de Comunes en London. Cuerco ia es usada en Europa per construi la barcones de gera asta la sentenio 19, e per construi strutures de lenio.
Istoria de la lingua catalan
La reali lingual preroman de la area este de Iberia
En 218 aec la romanes ia ariva a Empuries e ia ocupa la teritorio de lo cual es oji Catalunia.
Cuerco
La cuerco ia es importante en mitos e relijios antica. En Elas, la cuerco ia es santa a Zeus, e pretes ta interpreta la xuxas de la folias per mesajes de el. En la mitolojia baltica e slavica, la cuerco es la arbor anda de Percunas, la dio de tona. Simil, en la mitolojia norsce, la arbor es santa a la dio de tona Tor. En la politeisme de la celtas, la nom de la cuerco ia es un parte de la parola protocelta per druida: *derwo-weyd, "cuerco-saja". La mesma parola ia es ance usada per "forte" e "firma". La indoeuropeanes jeneral ia adora la cuerco e liada lo con sua dios de tona. Un studia ia demostra (suposada) an ce cuercos atrae plu lampo ca otra arbores de sua altia.
Istoria de la lingua catalan
La romani e la sustitui lingual per latina
An si la romanes ia ariva en 218 aec, la romani de la teritorio no ia comensa asta la sentenio 1 aec, e la sentro ia es Tarragona. Par "romani" on vole dise la prosede de sustitui de la cultur nativa par la cultur, la leges e la lingua de la romanes, cual ia es latina. An tal, la romani de Catalunia no ia es egal en tota partes, e on ia ave locas multe romanida, como Empordan e la costa, e otras min romanida, como la area de Olot e Catalunia interna. En la Montes Pirineo ueste (cual no ia es romanida asta la fini de la eda medieval) un lingua con parolas de orijina euscara ia es parlada, como on pote vide en la toponimia.
Pico e pico, on vide un cambia lingual en esta teritorios e, pos un periodo de bilingualisme entre latina e la linguas nativa, latina ia es introduida. An tal, on oserva ce latina parlada en cada teritorio ave cualias naseda de la influe de la linguas nativa cual ia es parlada ala (sustrato). De esta forma, de la comensa, on ave diferes entre latina parlada en la Penisola Iberian e latina de Italia. E plu, en latina parlada en la Penisola Iberian, on ia ave ance diferes entre locas diferente. La parlores no ia persepi esta diferes.
Latina e la formi de catalan
La Impero Roman, longo la sentenio 5 aec, ia comensa cade, como ance la uni cual ia representa latina, cual ia deveni la linguas romanica, de cual alga es: galego, portuges, espaniol, catalan, ositan, franses, sarda, italian, romanian e rumans.
La loca do esta linguas es parlada es conoseda como "Romania". Romania es divideda en du partes:
Catalan preleteratural
En esta periodo, cual comensa con la ariva de la germanicas a la Penisola Iberian, catalan ia developa como lingua parlada, distantinte de la strutur de latina e prendente emprestas lingual e de la linguas germanica e de la arabi. Catalan preleteratural (a veses nomida protocatalan) ia es un lingua multe prosima a ositan, e en junta con otra dialetos romanica lo formi la grupo de linguas ositano-romanica.
La invades germanica
Profitante de la dejenera de la Impero Roman, la visigotas ia comensa ocupa teritorios controlada asta alora par la romanes. Esta ia aveni entre la sentenios 5 e 7 ec. La lega lingual de esta invades ia crea la suprastrato de catalan. En esta periodo, cual ia comensa con la ariva de la poplas germanica a la Penisola Iberian, catalan ia developa como lingua parlada, distantinte se de latina, e ia prende prestas lingual de la linguas germanica e de la arabi. Catalan e ositan, ambos linguas multe prosima, parteni a la linguas ositano-romanica.
La invade muslim
En la sentenio 8 ec, la muslimes ia invade la Penisola Iberian. Pronto, an tal, la francos de Carlo la Grande ia comensa un projeta de concista per crea un zona de securia ante un avansa muslim nonparable. La Marca Espaniol ia nase e la concista ia ariva asta Barselona (801), incluinte la teritorios conoseda como Catalunya Vella. La concista de la teritorios a sude (Catalunya Nova) no ia aveni asta la sentenio 12.
La influe de la linguas germanica e de arabi sur latina/catalan cual ia es parlada en esta teritorios ia influe en modo diferente: arabi ia ave multe plu influe a catalan parlada en Catalunia Nova, su domina arabi tra multe plu anios, ma no en Catalunia Vea, do la influe de arabi ia es plu peti.
La consensia de la separa lingual latina/catalan
En esta periodo on vide la cambias grande cual ia es produida en latina demotica e cual ia coraji la formi de la linguas romanica. Con grasias a la labora de Carlo la Grande, on ia esperia en la Impero Carolingian (a cual la Marca Espaniol ia parteni) un renase inteletal (la Renovatio carolingea) cual ia promove la renase de la cultur latina cristian. Per fa lo, on ia proposa la reinstitui de latina leteratural.
La resulta de esta atenta ia es ce la plu de la popla no ia comprende lo cual ia es diseda, e ia comensa comprende ce acel latina sur cual los ia pensa ce los parla lo ia evolui asta deveni un otra lingua diferente. Triste, la documentos cual ia survive no es direta e no parla sur la consensia de la parlores a la difere entre latina e la lingua catalan antica.
Par atestas diversa, on pote afirma ce catalan ia es parlada en la norde-este de la Penisola Iberian en la sentenio 8 ec. Latina parlada de la sentenio prima de nosa periodo ia evolui bastante per difere de latina demotica e es multe diferente. An tal, la documentos de la epoca es scriveda en latina (multe degradada e prosima a catalan en alga cualias).
La atestas un de catalan scriveda
En la sentenio 9, en esta mesma documentos dial (atestas etc), parolas e construis catalan apare clar, indicante ce la lingua parlada par los ci ia scrive esta ia es multe diferente de la lingua en cual los ia scrive.
En esta mesma sentenio, on vide ce la Eglesa Catolica ia deside en la Consilio de Tours (813) ce la sermones debe es traduida in rusticam Romanam linguam afin la parocianes pote comprende la Parola.
En la fini de la sentenio 11 on trova documentos feudal scriveda intera en catalan, contra ce en la comensa sola parolas ia apare. La manoscrito Greuges de Caboet es la testo la plu antica cual es conservada intera en catalan, con tema feudal. Lo ia es scriveda entre 1080 e 1095. Otra esemplos es la Jurament de Radulf Oriol, scriveda entre 1028 e 1047. La Jurament de Pau i Treva scriveda en 1098 par la conte Pere Ramon de Pallars Jussà es dirijeda a la bispo de Urgell.
En la sentenio 12 on trova otra documentos feudal como la Greuges dels homes de Sant Pere de Graudescales e la Greuges dels Homes d'Hostafrancs de Sió cual, como la Greuges de Caboet, ia es scriveda en la area de la Bispia de Urgell. En la mesma sentenio la traduis prima de orijina legal ia apare, como la Liber iudiciorum. Esta es un manoscrito de fini de la sentenio 12 (conservada en la Monceria de Montserrat) e on crede ce lo es un copia de un tradui de la sentenio 12.
En la sentenio 13 on ia scrive la Homilies d'Organyà (comentas en catalan de alga partes de la Evanjelio, scriveda en latina) regardada como la testo leteratural prima scriveda orijinal en catalan (la testos indicada a ante no es regardada como leteratural). La Homilies es un colie de sermones conservada en Organyà cual, en junta a la Liber iudiciorum, es regardada como la testos prima en catalan.
Un lingua per la lege e la comersia
En la sentenio 13 testos en catalan ia apare. Los es testos legal e comersial. Catalunia, su la ejemonia de la contes de Barselona, ia deveni plu autonom e plu developada: la sites ia crese e la vive comersial ia es un de la sentros de la vive economial. En esta situa, la tratas feudal ia es nonsufisinte e on ia debe ajusta los a la situa nova. Entre la testos legal, on pote distingui la Usatges de Barcelona (orijinal scriveda en latina, ma on ave ance un tradui catalan de la dui du de la sentenio 13).
La apare de la prosa leteratural. Ramon Llull
Ramon Llull (Maiorca 1232-1315) es la creor de la prosa leteratural en catalan. El ia es la scrivor prima european ci ia usa un lingua romanica per parla sur temas alora reservada a latina: filosofia, siensa, etc. El ia fa esta per no redui sua obra a la popla ci ia sabe latina.
An tal, Llull ia no es la scrivor prima ci ia scrive en catalan. On ia ave obras en catalan ma zero de los ave sua cualia e importa. Entre sua obras on distingui: la Llibre de contemplació en Déu, Blanquerna, la Llibre d'Amic e Amat, la Llibre de l'orde de cavalleria, etc.
La istoriografia. La cuatro naras grande
La tradui a catalan de De rebus Hispaniae (1268) de la arcibispo de Toledo Rodrigo Ximénez de Rada es la testo istorial en catalan la plu antica oji conservada.
En la dui de la sentenio 12, juntada con la naras latina moncal, naras poplal diversa ia apare en Catalunia per es memorida e resitada. On distingui en catalan la "cuatro naras grande": lo de Jaume 1, lo de Bernat Desclot, lo de Ramon Muntaner e lo de Pedro la Ritual. Los nara la istoria de Catalunia de la sentenios 13 e 14.
La cuatro naras grande representa la maturia de la prosa catalan comensada con Ramon Llull.
La estende penisolal e mediteranean
On pote relata la scrive de la cuatro cronicas grande con la estende de la Corona de Aragon ultra sua fronteras. En Iberia, Jaume 1 la Concistor ia es un de la gidores de la Reconcista. On pote distingui la concista de Maiorca (1229), Valensia (1233-1245), Sisilia (1282), Sardinia (1327) e Elas e Neopatria (comensa de la sentenio 14)
Niama
Niama es un tuber amidonosa e comable de un planta tropical. Lo es un grupo de plantas en la jenera dioscorea, ma la nom "niama" es usada spesial per la tuber comable e la plantas cual es cultivada per esta tuber.
La nom siensal es Dioscorea.
Sclerose multiple
Sclerose multiple es un maladia desmielininte en cual la covre insulinte de neurones en la serebro e la medula spinal es danada. Esta dana disturba la capasia de partes de la sistem de nervos per comunica, resultante en un estende de sinias e sintomes, incluinte problemes fisica e mental. Sintomes pote inclui diplopia, sieca en un oio, debilia de musculos, problemes con sensa, e problemes con coordina. Lo ave formas variante, con sintomes nova aveninte en atacas isolada ("recorente") o crese tra tempo ("progresante"). Entre atacas, sintomes pote desapare intera; ma problemes neurolojial pote permane, spesial cuando la maladia avansa.
Sionisme
Sionisme (ivri: צִיּוֹנוּת‎ Tsiyyonut) es la promove nasional de la iudis cual suporta la recoloni de la propre pais iudi en la teritorio definida como la Tera de Israel istorial. La sionisme ia emerji a la fini de la sentenio 19 en Europa Sentral como un promove de revive nasioanl, reatante contra la promoves antisemita e nasionaliste en Europa. Corta a pos, la plu de la gidores de la promove ia defini la ojeto xef como la crea de la stato desirada en Filastin, alora controlada per la Impero Osmanian.
Sclerose multiple
An si la causa no es clar, la mecanisme es probable la destrui par la sistem de imunia o la fali de la selulas cual produi mielin. Causas sujesteda inclui jenetica e fatores ambiente como infeta par viruses. Sclerose multiple es plu comun diagnoseda de la sinias e sintomes presente e la resultas de otra esaminas medical.
No remedia es conoseda per sclerose multiple. Tratas atenta boni funsiona pos un ataca e preveni atacas nova. Medisines usada per trata la maladia, an si cuasi efetosa, pote ave efetos ladal e no es fasil tolerada. Terapia fisical pote aida funsiona. Algas atenta usa tratas alternativa, ma la evidentes de benefia es mancante. La resultas tra tempo longa es difisil per previde, ma resultas bon aveni plu comun en femes, los ci developa la maladia temprana en vive, los con la tipo recorente, e los ci esperia poca atacas a la comensa. Espeta de vive es, a promedia, sinco a des anios min ca los sin la maladia.
Sclerose multiple es la disturba la plu comun de imunia cual afeta la sistem de nervos sentral. En 2015, sirca 2.3 milion persones ia es global afetada, con frecuentias multe variante en rejiones diferente e entre poplas diferente. En 2015, sirca 18,900 persones ia mori de la maladia, un crese de 12,000 de 1990. La maladia comensa tipal entre edas de 20 e 50 anios e es du veses plu comun en femes ca omes. Lo ia es prima descriveda en 1868 par Jean-Martin Charcot. La nom "sclerose multiple" refere a la sicatrises ("scleras") cual developa sur la materia blanca de la serebro e medula spinal. Un cuantia de tratas e metodos de diagnose nova es en developa.
Ecinodermato
Ecinodermatos es un filo de animales cual inclui stelas de mar, concombres de mar, e erisos de mar.
Arbor filojenetica
└─o Ecinodermato ├─o Pelmatozon │ ├─o Blastoideo (estinguida) │ ├─o Sistoideo (estinguida) │ └─o Crinozon │  │   │   └─o Crinoideo │    └─o Comatulido │  └─o Eleuterozon └─o ├─? Oloturoideo └─o ├─o Ecinozon │ ├─o Edrioblastoideo (estinguida) │ │        │ └─o Ecinoideo │  ├─o Periscecinoideo o Cidaroido │  └─o Euecinoideo │    ├─o Gnatostomato │    │ ├─o Olectipoido o Ecinoneido │    │ └─o Clipeasteroido │    └─o Atelostomato │      ├─o Casiduloido │      └─o Spatangoido │        └─o Asterozon ├─o │ ├─o Somasteroideo (estinguida) │ │          │ └─o Ofiuroideo │  └─o Ofiurido │          └─o Asteroideo └─o Ambuloasteroideo ├─o Forsipulataseo │ └─o Forsipulato └─o ├─o Spinulosaseo └─o Valvataseo
Istoria de la lingua catalan
La lingua de la poesia
Asta la sentenio 15, cuando Ausias March ia comensa scrive sin parolas ositan, la lingua usada en la Corona de Aragon ia es ositan. Ositan e catalan, en la sentenios 12 e 13 ia es multe relatada e la poesistes catalan no ia debe ave problemes per scrive en ositan. La batalia de Muret (1213) ia sinifia la comensa de la dejenera de la sosia ositan e sua lingua. An tal, en Catalunia la vive de ositan como lingua de poesia ia continua (an si la poesias fada par poesistes catalan a fini de la sentenio 14 e comensa de la 15 ia ave multe parolas catalan). On parla de un prosede de desositani de la poesia catalan en esta epoca.
La Canseloreria Real
Pedro 4 de Aragon (1319-1387) ia persepi la lia entre la potia e la lingua e par causa de esta el ia proposa reformi la Canseloreria Real. La Canseloreria ia es creada en la sentenio 13 e ia es un organisme manejal e burocrata. Con la reformi de Pedro 4, persones con conoses de teolojia, lege e scrive ia comensa labora en la Canseloreria. Sua taxe es scrive la documentos ofisial, cual ia es un indica modeles de bon scrive.
Pronto la catalan de la Canseloreria ia deveni un lingua academial, car lo ia es la lingua de la parlas e la documentos suscriveda par la re e esta ia fa ce lo es asetada en tota la teritorios de la Corona. La prosa de la Canseloreria ia es un fator importante en la unia de la lingua manejal e leteratural
A fini, lo ia deveni un model supra la dialetos e ia es asetada como lingua model par tota la scrivores.
La situa politica e sosial. La Trastamara
En la anio 1410 la re Martin la Umana mori sin fios e la dinastia catalan ia fini con el. La eritor de la Corona de Aragon ia es desideda en la Compromete de Caspe, e es Fernando de Antequera, de la dinastia castilian de la Trastamara. Alga autores vide esta como la sintom prima de la dejenera de la cultur catalan, ma la sentenio 15 ia es la "Sentenio Orosa valensian", la plu importante de la leteratur catalan.
En esta sentenio Barselona e Catalunia ia perde importa en la Corona de Aragon, cual es ganiada par Valensia, deveninte la motor economial e cultural de tota la Corona. La gera interna catalan ia aida esta.
La atentas prima de rompe con ositan
La poesia erudita catalan en la sentenio 15 ia comensa con la deslia de la menestreles ositan: la valensian Jordi de Sant Jordi e Andreu Febrero es du esemplos de esta abandona de la formas de la menestreles, an si los usa catalan con parolas ositan. Otra poesistes ci ia scrive en catalan con parolas ositan es Jaume e Pere March e Gilabert de Pròixita.
Ausias March
La poesiste prima ci ia deslia intera se de la menestreles es la valensian Ausiàs March (1397-1459). Sua poesia, de plu ca 10 000 linias, ave sola 20 parolas ositan, cual sinifia la fini de la influe de la menestreles provensal e la comensa de la poesia intera valensian.
Curial e Güelfa
El Curial e Güelfa es un novela de cavaleria anonim. Lo ia es scriveda entre 1435 e 1462. En la libro on ave influes franses e italian en la parolas e la ambientes.
Tirant lo Blanc
La novela relijiosa la plu lejeda en la sentenio 15 ia es la Tirant lo Blanc, scriveda entre 1460 e 1490 par la valensian Joanot Martorell. La obra, regardada como un obra mestral de la nara valensian e mundal, es un novela intera: istorial, militar, erotica, de cavaleria, etc.
L'Espill
L'Espill es un novela en strofes. Lo ia es scriveda par Jaume Roig entre 1455 e 1462 e ave plu ca 17 000 linias.
La "valenciana prosa". Joan Roís de Corella
En esta momentos de la sentenio 15 ia apare la "valenciana prosa", indicante un stilo de scrive de cual la cualias es la artifisia, con traduis prestada de latina cual ia fini es un retorica baroca.
La figur la plu importante ci ia usa esta stilo ia es Joan Rois de Corella. Valensian, el ia nase entre 1433 e 1443 e ia mori en 1497. Sua obra la plu conoseda es la Tragèdia de Caldesa. On regarda Corella como la figur ultima la plu importante de la leteratur valensian medieval.
La prosede de sustitui lingual
En la sentenios 16 e 17, catalan ia continua es la lingua de usa popular en tota la niveles: en relatas familial, en la eglesa, la dirije, la scola, la libros tecnical e de istoria, etc. An tal, espaniol ia comensa sua introdui en la teritorios de lingua catalan. La fatos cual ia aselera la presentia de espaniol en esta teritorios ia es:
La "Decadència" (Dejenera)
Multe eruditas refere a la sentenios 16, 17 e 18 de la cultur catalan con la nom "decadència" (dejenera) per mostra la via retrogradal cual catalan ia sufri en esta anios. An tal, lo es un terma nonesata, car lo no refleta la reali intera de la lingua, sola un parte, cual afeta la produi educada. An tal, la lingua parlada e scriveda de la clases popular en la teritorios de lingua catalan ia continua es catalan, a min asta la fini de la sentenio 18.
La Gera de Susede e la Comandas de Nueva Planta
En 1700 Carlo 2 ia mori sin desendentes e la gera entre la seguores de la arciduxe Carlo de Osteraic e lo de Felipe de Anjou ia comensa, de la dinastia asolutiste de la Bourbon.
La Corona de Aragon ia apoia la arciduxe, ci ia es vinseda. La resultas per la usa de catalan ia es importante, car la re nova ia promove la Comandas de Nueva Planta par cual en la teritorios de la Corona de Aragon la deretos e instituida rejional ia es supresada e la castiliani de la maneja publica ia comensa.
La vole sentral de diminui la lingua e cultur de la Corona de Aragon ia aselera la 20 febrero 1712 cuando instruis secreta ia es dirijeda a la corregidores de la teritorio aragones "per es eserseda par la empleadas":
La aplica de la Comanda de Nova Planta de la Nueva Planta de la Real Audiencia del Principado de Cataluña no ia forsa limitas legal a la usa de catalan en manejas local. En la Real Audiencia la conose de la usa scriveda de catalan ia continua es esensal en la plu de la sentenio 18.
Catalunia en la sentenio 19
En la dui prima de la sentenio 19, la realia sosiolingual de la teritorios de lingua catalan es simil a lo de la sentenio anterior. La burjesia ave la mesma disposas como la aristocratia: la adota de espaniol e la esclui de catalan.
An tal, de la dui du de la sentenio on vide un cambia importante en la disposa de la catalanes en relata a sua lingua. La funda de esta cambia ia nase con la apare de un promove leteratural renovinte, la Renaixença catalan, e con la apare de la catalanisme political cual ia fronti la sentrisme de Madrid. La cambia de disposa de la burjesia, ci ia adota la proclamas catalaniste, ia ave spesial importa.
Lingua e ideolojia
La Renaixença catalan es un promove leteratural de Catalunia. On pote dise ce lo ia nase en 1833 con la publici de la Oda a la Pàtria par Bonaventura Carles Aribau e ia ateni sua apico en 1877, cuando Jacint Verdaguer e Àngle Guimerà ia vinse en la Juas Florosa.
La Renaixença es un promove comensada par la burjesia e cual ave multe similias con la Romanticisme cual nase en la sentenio 19. La romanticistes european ia clama per la cultures nasional e la reveni a la brilia de la eda medieval. Tal, a un lado los ia atenta reconstrui la epoca de brilia nasional masima de la difusa de la clasicas e la leteratur popular, a la otra lado los ia atenta normali la lingua, cual es videda como la veculo xef per uni Catalunia.
Studias sur la lingua
En la sentenio 19, la interesa per la lingua ia aumenta la cuantia de studias. A la ora de xerca un model de lingua, du tendes lingual diverjente ia apare: aceles ci vole un catalan "academial" (con anticines, distante de la lingua con parolas espaniol) e lo de aceles ci ia defende la "catalan cual es parlada aora" (catalan de la popla, an si lo ia ave parolas espaniol).
La jornalistes ia ave un rol multe importante en la estende de la polemicas de normi de catalan, xef en la revista L'Avenç. Lo ia proposa fini la anarcia ortografial e crea un bon disionario, uni la du modeles de lingua (la culta e la popular) e puri la vocabulo, plen de barbaria. En esta reformi ortografial, Pompeu Fabra ia ave un rol xef, autor en 1891 de la Ensayo de gramática del catalán moderno, cual ia servi per crea la fundi de la codigo lingual cual la Institut d'Estudis Catalans ia fa en 1913, con la publici de la Normes ortogràfiques.
Normali de catalan
A la comensa de la sentenio 20 catalan ia es la lingua xef de la popla en Catalunia ma un lingua model no ia esiste.
Cuando la IEC ia es creada lo ia ave du taxes xef: sistemi la ortografia e promove catalan como lingua de usa siensal, cual ia es esplicada tal:
La IEC ia publica la Normes ortogràfiques en 1913, donante a la lingua un ortografia formal. Pos cuando alga desides ortografial ia apare (como la deside de scrive la plurales en -es e no en -as), alga persones ia disputa los ma pico e pico los ia es asetada. La Mancomunitat ia aseta la catalan de Fabra e ia promove sua obras: tota la instituidas ia adota lo como lingua xef.
En 1916 la Mancomunitat de Catalunya ia envia un demanda ofisial per reconose la lingua catalan como coofisial, ajuntante un programa de normali lingual. La proposa ia provoca cexas de la Real Academia Española, e an sua presidente, la conte de Romanones ia dise ce on va dona nunca esta reconose a catalan car lo ia es usada como simbol political.
La Generalitat republican ia continua la politica educal de la Mancomunitat de Catalunia.
Situa corente
Pos la mori de Franco, on ia comensa un eda nova de recovre lingual con la reinstitui de la Generalitat de Catalunya (1977), la  Generalitat Valenciana (1979) e la Parlament de les Illes Balears (1983). Catalan va es ofisial en junta a espaniol en esta tre comunias autonom, ma con la nom de lingua valensian en la Comunia Valensia.
Ambiente educal
An si entre la sentenio 17 e 20 la lingua no ia es usada en educa, con la democratia, la usa de la lingua en educa ia es recovreda, spesial de la sentenio 20. En alga casos, catalan es la sola lingua usada.
Sentenio 10 aec
La sentenio 10 aec es la periodo entre la anios 1000 e 901 aec (ante la eda comun).
Balder
Balder (acc Baldr, Baldur) es un dio en mitolojia norsce, e la fio de la dio Odin e la diva Frigg. El ia ave multe frates, como Tor e Vali.
En la sentenio 12, Saxo Grammaticus e otra scrivores dansce (scrivente en latina) ia renara la mitos de Baldur, en un modo alga cristianida. Colieda en Island en la sentenio 13, ma fundida sur poesias multe plu vea, la Edda poesial e la Edda prosal conteni alga referes a la mori de Balder, como un trajedia grande per la Aesir e como un predise de Ragnarok. Seguente la Gylfaginning, un libro de la Edda prosal par Snorri Sturluson, la sposa de Balder es Nanna e sua fio es Forseti. En la mesma libro, lo es notada ce Balder ia ave la plu grande barcon sempre construida, la Hringhorni, e ce no loca es plu bela ca sua salon, Breidablic.
Balder es xef conoseda per la nara de sua mori, cual es videda como la prima en un cadena de avenis cual ta condui ultima a la destrui de la dios a Ragnarok. Seguente Voluspa, Balder va es reviveda en la mundo nova.
Cuando Loki, la dio de turba, ia oia esta, el ia fabrica un lansa majial de esta planta. El ia freta a la loca do la dios ia es juante un pasatempo nova: lansante ojetos a Balder, cual ta bondi de el sin dole el. Loki ia dona la lansa a Höðr (Hoder), la dio sieca e la frate de Balder. Sin intende, Höðr ia mata Balder. Vali, un fio de Odin, ia mata Höðr la dia a pos.
Balder ia es ardeda ritual sur sua barcon Hringhorni, la plu grande de tota barcones. En cuando el ia es portada a la barcon, Odin ia xuxa en sua orea - la rompetesta clavin (sin cualce solve) cual Odin ia demanda de la jigante Vafthrudnir en la poesia Vafthrudnismal.
Nanna, la sposa de Balder, ia lansa se sur la foco funeral per espeta per Ragnarok, cuando el va es reunida con sua sposo. La cavalo de Balder ia es ance ardeda sur la pira. La barcon ia es puiada a mar par Hyrrokin, un jigante fema ci ia veni montada sur un lupo, e ia dona la barcon un colpa tan grande ce foco ia lampi de la roladores e tota tera ia secute.
Pos oia la solisita de Frigg, enviada par la mesajor Hermod, Hel ia promete relasa Balder de la sutera si tota ojetos vivente e mor ta plora per Balder. Tota ia fa lo, estra un jigante fema, Þökk - probable Loki desemblante - ci ia refusa lamenta per la dio matada. Donce Balder ia debe resta en la sutera e no pote emerji asta pos Ragnarok, cuando el e sua frate Höðr ta es reconsiliada e ta rena la mundo nova con la otra fios de Tor.
Calentita
La calentita es un plato tradisional de Jibraltar, preparada con farina de xixe, acua, olio de oliva, sal e peper. On regarda lo como la plato nasional de Jibraltar.
Miriapodo
└o Miriapodo ├─o Cilopodo └─o Progoneato ├─o Simfilo └─o ├─o Pauropodo └─o Diplopodo
Constantinopoli
Constantinopoli (elinica: Κωνσταντινούπολις Konstantinoúpolis o Κωνσταντινούπολη Konstantinoúpoli; latina: Constantinopolis; turces osmanian: قسطنطینية, Ḳosṭanṭīnīye‎) ia es la site capital de la imperos roman/bizantian (330–1204 e 1261–1453), como ance de la imperos latina (1204–1261) e osmanian (1453–1923). En 324, lo ia es induida de Bizantio antica como la capital nova de la impero roman par la imperor Constantino la Grande, de ci lo prende sua nom, e lo ia es dedicada a 11 maio 330.
Constantinopoli ia es conoseda par sua defendes masosa e complicada. An si lo ia es asejada multe veses par varia poplas, la defendes de Constantinopoli ia demostra es nonatacable per novesento anios ante la site ia es concistada par la crusadores de la Crusada cuatro en 1204, e a pos ia es librida en 1261 par la imperor bizantian Micel 8 Palaiologo. Un ves du ia es concistada en 1453 par la sultan osmanian Mehmed 2.
La site ia es ance conoseda par sua obras mestral arcitetal, como la catedral ortodox elinica de Hagia Sofia, cual ia serve como la seja de la Patriarcia Nonramal, la Palasio Imperal e la Tore Galata. La Universia de Constantinopoli ia es instituida en la sentenio 5 e ia conteni multe tesoros artal e leteratural ante lo ia es sacada en 1204 e 1453, incluinte sua Biblioteca Imperal, cual ia conteni la restas de la Biblioteca de Alexandria e ia ave plu ca 100 000 volumes de testos antica.
Ab Urbe condita
Ab Urbe condita (De la fundi de la Site) es un obra scriveda par Tito Livio cual nara la istoria de Roma de pos sua fundi, datida a la anio 753 aec par Marco Terencio Varron e alga rexercores moderna.
Livio ia scrive en un misca de cronolojia anial es nara, frecuente interompente un nara per anunsia la eleje de consules nova. Collins defini la "metodo de arcivos anial" como "nominte la ofisiores publica e rejistrante la avenis de cada anio". Lo es un estende de la fasti, la arcivos publica ofisial mantenida par la judores local, cual ia es la fonte xef de la istoristes roman.
Fontes
Per la desenio un, Livio ia studia la obras de un grupos de istoristes sirca sua propre tempo, ci ia scrive la arcivos anial. Un des-du istoristes en esta categoria es nomida en la Libro 1 de Livio como fontes per la periodo de la monarcia. En ordina retrogradal par data de Livio es: Gaio Licinio Macer, Quinto Claudio Quadrigario, Valerio Antias, Gnaeo Gellio, Gaio Sempronio Tuditano (consul 129 aec), Lucio Cassio Hemina, Lucio Calpurnio Piso Frugi (consul 133 aec), Aulo Postumio Albino (consul 151 aec), Gaio Acilio Glabrio, Marco Porcio Cato, Lucio Cincio Alimento, Quinto Fabio Pictor. A otra parte el nomi Sempronio Asellio. Macer, la ultima de estas, ia mori en 66 aec. Fabius, la plu temprana, ia luta en la Gera de Galia de 225 aec.
Sistem binaria
La sistem de numeros binaria (o dual) es un modo de presenta numeros, la plu comun usada con computadores. Un numero es representada par un segue de dijitos "0" o "1". La loca de un dijito defini sua valua en la numero: la dijito a la destra es multipliada par 20 (o 1); la dijito du de la destra es multipliada par 21 (o 2); la dijito tre de la destra es multipliada par 22 (o 4), etc. En esta modo, la base de la sistem es 2.
Esemplo:
10011 = 1*24 + 0*23 + 0*22 + 1*21 + 1*20 = 16 + 0 + 0 + 2 + 1 = 19.
ABBA
ABBA ia es un grupo svensce de musica pop, formida en Stockholm en 1972 par membros Agnetha Fältskog, Björn Ulvaeus, Benny Andersson e Anni-Frid Lyngstad. Los ia deveni un de la atas la plu comersial susedosa en la istoria de musica popular, dominante la parades de susedosas tra la mundo de 1974 a 1982. ABBA ia gania la Concurso Eurovision de Canta 1974 a The Dome en Brighton, Rena Unida, donante Sveria sua vinse prima en la concurso, e los es la grupo la plu susedosa cual ia partisipa en la concurso..
La cuantia de discos vendeda par ABBA no es serta, e estimas diversa estende de 140 asta plu ca 500 milion. En esta modo, los es un de la artistes musical la plu bonvendente de tota tempo, la bande la plu bonvendente estra la mundo de la lingua engles, e la bande la plu bon vendente de tota tempo cual ia orijina en Europa continental. ABBA ia es la grupo prima de un pais de lingua nonengles ci ia ateni susedes continuante en la parades de paises de lingua engles. La grupo ia susede ance multe en America Latina, e ia rejistra un colie de sua cantas susedosa en espaniol.
En la anios ativa de la bande, Fältskog & Ulvaeus e Lyngstad & Andersson ia es sposida. A la apico de sua popularia, ambos relatas ia sufri tensa cual ia causa ultima la colasa de la sposi Ulvaeus–Fältskog en 1979 e la sposi Andersson–Lyngstad en 1981. Esta cambias de relatas ia es refletada en la musica de la grupo, tal ce composadas plu tarda ia conteni testos plu introspetante e triste en contrasta con sua sona usual de pop pur.
Pos la desbandi de ABBA en desembre 1982, Andersson e Ulvaeus ia es susedosa en scrive musica per teatros, e Lyngstad e Fältskog ia atenta careras solo con susede miscada. La popularia de la musica de ABBA ia declina asta la compra de la catalogo de ABBA e de Polar (sua compania de discos) par Polygram en 1989, cual ia permete prepara un republici internasional de tota sua materias e de un album nova de cantas la plu susedosa (ABBA Gold) en setembre 1992 cual ia deveni estrema popular tra la mundo. Alga filmas, notable Muriel's Wedding ("La sposi de Muriel"; 1994) and The Adventures of Priscilla, Queen of the Desert ("La aventuras de Priscilla, rea de la deserto; 1994), ia revive plu la interesa publica a la grupo e ia provoca la crea de alga bandes onorante. En 1999, la musica de ABBA ia es alterada a un teatral Mamma Mia! cual ia turi tra la mundo. Un filma con la mesma nom, publicida en 2008, ia deveni la filma la plu comersial susedosa en la Rena Unida en acel anio.
On ia onora ABBA a la aniversario 50 de la Concurso Eurovision de Canta en 2005, cuando sua canta "Waterloo" ia es elejeda como la plu bon en la istoria de la concurso. La grupo ia es induida a la Rock and Roll Hall of Fame en 2010.
Discografia
ABBA ia produi ance albumes colieda diversa.
Cantas la plu popular:
Leteratur galego
La leteratur galego es lo cual es scriveda en la lingua galego. Jeneral, la istoria e evolui de galego de sua nase en la sentenio 9 asta oji es noncontinuante, e par esta causa lo ave momentos de brilia e de dejenera.
Periodos
On pote divide la periodos de la leteratur galego en la periodos seguente:
Eda medieval (sentenios 12 a 15)
La leteratur galego-portuges medieval ia es scriveda en galego-portuges en areas diversa de la penisola iberian entre la sentenios 12 e 15. Esta inclui poesia relijiosa e nonrelijiosa, e tipos diferente de prosa. Esta ia es un periodo de brilia car lo ia es cuando la leteratur galego-portuges ia ateni un prestijia cual ia deveni perdeda en la sentenios seguente. La importa de la leteratur galego-portuges per la penisola Iberian es simil a lo de la leteratur ositan en Europa sentral e la Mediteranean.
Séculos Escuros (sentenios 16 a 18)
La lingua entra a un epoca de dejenera asoluta a nivel leteratural, an si lo segue la lingua parlada la plu usada per la sosia galego.
Prerrexurdimento (1808 - 1863)
On comensa un periodo prima de regania de prestijia de galego pos la sentenios de dejenera cual lo ia sufri.
Intersentenial
Par la periodo intersentenial on refere a la crea de leteratur galego a la fini de la sentenio 19 e la comensa de la 20.
Suiz
Suiz (deutx: Schweiz, franses: Suisse, italian: Svizzera, rumans: Svizra e latina: Confoedaratio Helvetica) es un pais en Europa. Sua area es sirca 41 290 cilometres cuadrida e la cuantia de popla, en la anio 2006, es sirca 7 523 934 persones.
Leteratur galego
Sentenio 20
De la anios 50 un peti recovre ia comensa, con la fundi de la Editorial Galaxia e otra projetas. Con la democratia, en 1978 la Constitui espaniol ia es aprobada, e galego ia es reconoseda como lingua ofisial en junta con espaniol en Galisia. Esta proteje de la lingua, aumentada con la Estatuto de Autonomía e la Lei de Normalización Lingüística, ia aida la apare de un periodo nova de recovre de la leteratur.
Sentenio 9 aec
La sentenio nove aec es la periodo entre la anios 900 e 801 aec (ante la eda comun).
Leteratur galego
Leteratur corente (sentenio 21)
On no ave un rompe en la crea leteratural con la ariva de la sentenio nova, ma un continua de la labora de la desenios ultima de la sentenio 20.
Suiz
La site capital es Bern. Lo es un pais federal de 26 statos. La linguas ofisial es deutx, franses, italian e rumans. Lo ave dialetos de Schweizerdeutsch (Suiz-deutx) cual es nonofisial parlada.
Istoria
Suiz esiste como un stato en sua forma presente de pos la adota de la Constitui Federal Suiz en 1848.
En 1863, Henri Dunant de Geneve ia crea la Crus Roja. En 1859, el ia vide la batalia de Solferino entre la osteraiceses e la sardas, en cual 40 000 persones ia mori o deveni ferida. La orijina de la bandera de la Crus Roja es la bandera de Suiz.
Politica
Per 2012 la presidente ia es Sra Evelyne Widmer-Schlumpf (Stato de Graubuenden).
Per 2013 la presidente ia es Sr Ueli Maurer de la Partida de la Popla de Suiz (SVP/UDC) e de la stato de Zürich.
La dia nasional es la prima de agosto. Esta dia recorda la dia suposada en 1291 cuando la Nota Federal (la "Magna Carta" de Suiz) ia es composada.
Linguas
Suiz ave cuatro linguas ofisial: deutx, italian, franses e rumans, un lingua romanica cual es un lingua nasional como la tre otras. La governa federal es obligada a comunica en la linguas ofisial, e en la parlamento federal on ave traduis simultan a deutx, franses e italian.
Talieta
197px|right Talieta es un tipo tradisional de pasta de la rejiones de Emilia-Romagna e Marche en Italia. Talietas individual es sintas plata e longa cual ave un forma simil a fetutxine e es usual entre 6,5 e 10 mm larga. Los pote es servida con multe salsa, an la clasica es un salsa de carne.
Asparago
Asparago es un planta alta en familia de lil, con folias plumin, cultivada per sua rametas.
Sua rametas joven es comeda como un vejetal.
La nom siensal es Asparagus officinalis.
Cultur Karanovo
La cultur Karanovo es un cultur neolitica nomida per la vileta balgarsce en provinse Sliven. La loca es un colonia sur un colina de 18 casas, con sirca 100 abitantes. La vileta ia es plu o min continuante abitada de la milenio sete temprana a la milenio du temprana aec. La stratos de la escava es usada como un sistem de cronolojia per la preistoria de la Balcanes.
La cultur ia estende de la cultur Vinca a la ueste a la cultur Hamangian a la este, de la Rio Danubio a la Mar Ejeo, covrende tota de Balgaria e Tracia ueste en Elas oji.
Arceolojistes ia descovre sete stratos (Karanovo 1 - 7). Karanovo 1 a 4 es neolitica e clar seguente (1 e 2: - 6200-5500; 3 e 4 - 5500 - 4950) e composa la cultur Karanova propre. Un influe nova de la cultur Boian es vidable en Karanovo 5 (4950-4500 aec). En Karanovo 6 (4500-4000 aec) la cultur Gumelnita, estendente de la Mar Ejeo a la sude-ueste de Ucraina. Pos un pausa en cual la vileta pare es abandonada o posible destruida par invadores, la cultur de Karanovo 7 (3300 aec) ia ariva un cultur de la Eda de Bronze.
GSM
Sitem Global per la Telefonia Movable, GSM (corti: Groupe Spécial Mobile) es la norma plu poplal de mundo per la telefones movable. Plu ce 2000 milion personas en plu ce 212 paises e areas usa el servi GSM. GSM es presente a cada parte de mundo e es plu comun per operatores per ofrer roaming internasional. Donce, usadores pote usar los telefones a stranjer. GSM es diferente ce el presedentes a causa de el canal e sinia e parla es dijital, donce es considerada la jenera secondo de sistema de comunicaciones movable.
Provinse Palencia
La cuantia de popla, en la anio 2010, es de 172.510 persones.
Xcip (lingua)
Xcip (gjuha shqipe, ance conoseda como albanian en multe linguas european) es un lingua parlada par plu ca ses milion persones, xef en Xciperia, Cosovo, Elas, Macedonia Norde, Serbia, Montenegro, la costa de Italia e Sisilia, e par migrores en multe nasiones. La lingua es un ramo isolida en la familia de linguas indoeuropean. Alga linguistes crede ce xcip desende de linguas antica nomida ilirian, e alga ce lo desende de linguas antica nomida dacotracian. No multe parolas survive de esta linguas antica, e lo es posible ce esta problem no va trova un solve.
Per mostra, asi es la Prea de la Senior en Xcip: Ati ynë që je në qiell, Shenjtëruar qoftë emri Yt. Ardhtë mbretëria Jote, U bëftë dëshira Jote, Si në qiell, ashtu edhe në dhé, Bukën tonë të përditëshme jepna ne sot, Ndjena ne fajet e mëkatet tona, Si ndjejm ne fajtorët tonë. E mos na lër të biem në tundim (keq), Por largona prej gjith së keqes. [Se e Jotja është mbretëria dhe fuqia dhe lavdia në amshim] Ashtu qoftë.
Calvinisme
Calvinisme (ance Eglesa Reformida) es un ramo de cristianisme. Lo ia es avansada per teolojistes diversa como Huldrych Zwingli, ma lo porta la nom de la reformiste Joan Calvin par causa de sua influe en lo e sua rol en la debates relijial de la sentenio 16.
La sistem es frecuente resomada en la Sinco Puntos de Calvinisme e es conoseda par sua prinsipe de predestina e vilia intera, asentuante la domina asoluta de Dio. La Sinco Puntos aserta ce Dio salva cada person a ci el ave compatia, e ce sua efortas no es frustrada par la asenta de, o noncapasia per, virtua par umanas.
"Noncapasia completa" dise ce, como un resulta de la cada de umania a peca, cada person es un sclavia de peca. Persones no tende, par sua natur, per ama Dio, ma per servi sua propre intereses e per rejeta la rena de Dio. Donce, tota persones no moral capas de eleje fide en Dio per sua salva. On no pote salva se mesma. Nota de la plu de pastores reformida moderne no acorda con la interprete sever de esta idea.
"Eleje sin restrinje" dise ce Dio ia eleje, de eternia, los ci el va prende a se mesma, no fundida sur la virtua, merita, o fide en acel persones. En loca, sua eleje es fundida sin restrinje sola en sua compatia. Los ci es elejeda es salvada sola par Cristo.
"Espia limitada" dixe ce la espia sustituinte par Jesus ia es serta en sua intende e en cual lo ia ateni. Esta implica ce sola la pecas de la elejeda ia es espiada par la mor de Jesus. Alga calvinistes ia soma esta como "la espia es sufisi per tota persones, e constante per la elejeda".
"Grasia nonresistable" dise ce la grasia (bonvole salvante) de Dio es constant aplicada a los ce el ia determina per salva (pd, la elejeda) e vinse sua resiste a obedi la clama de la Spirito Sante, e Dio la prende los a un fide salvante.
"La persiste de la santas" dise ce, car Dio es la renor e sua vole no pote es frustrada par umanas o cualce otra cosa, los ci Dio ia clama per entra la comunia con el va continua en sua fide asta la fini. Los ce pare como cade a via de fide no ia ave la fide sempre.
La plu de colonistes en la statos media-atlantica e england nova de la SUA ia es calvinistes, incluinte la puritanes engles e otra grupos non-conformiste, la reformistes nederlandes de Amsterdam Nova, e la presbiterianes scotes-eres de Apalatxia.
Portuges (lingua)
Portuges (português o língua portuguesa) es un lingua romanica (de la grupo ibero-romanica) cual es la sola lingua ofisial de Angola, Brasil, Capo Verde, Gine-Bisau, Mosambic, Portugal e San Tome e Prinsipe. Lo es un de la linguas ofisial de Gine Ecuatoral, Macau e Timor Este. Portuges e creoles portuges es ance parlada en la India Portuges antica: Goa, Damao, Diu, e Dadra e Nagar Haveli, en la Unia Indian aora e per multe comunias de migrantes ci parla portuges en partes variosa de la mundo. Papiamentu, un creol con influe portuges, es parlada en la Isolas ABC. Creol capoverdean es la creol portuges parlada la plu comun. La state de la lingua en Galisia es controversal, consernante ce un parte de la sosia galisian e alga linguistes considera los parte de la sistem lingual galego-portuges.
Portuges es un parte de la grupo ibero-romanica cual ia evolui de alga dialetos de latina poplal en la Rena de Galisia medieval, e ia reteni alga fonolojia celta. Con plu ca 200 milion parlores nativa, portuges es la propre lingua ses de la plu popular en la mundo, la lingua european tre en termas de parlores nativa, e la lingua romanica du, sola suprapasada par la espaniol. Lo es un lingua major de la emisfera sude. Lo es ance la lingua la plu parlada en America Sude e la du en American latina, seguente espaniol. Lo es un lingua ofisial de la Uni European, Mercosur, la Organiza de la Statos American, la Comunia Economial de Statos de Africa Ueste, e la Uni African.
Fonolojia
Fonolojia portuges es simil a linguas como franses (spesial de Québec), la linguas galo-italica, ositan, catalan e franco-provensal; no como espaniol, cual es simil a sarda e dialetos italian sude. Alga descrive la fonolojia de portuges como un misca de espaniol, galo-romanica (pe franses) e la linguas de Italia norde (spesial genoves), ma con un influe plu profonda celta.
Lo ave un masima de nove vocales bocal, du semivocales e dudes-un consonantes, an si alga varias de la lingua ave min fonemes. Lo ave ance sinco vocales nasal, cual alga linguistes regarda como alofones de la vocales bocal.
Jeografia
Portuges es la lingua nativa de la majoria de brasileras e portugeses, e la 00.8% de la popla de San Tome e Prinsipe ia indica en la conta de abitores de 1991 ce sua lingua nativa ia es portuges. Cisa 75% de la popla de Angola parla portuges como lingua nativa, e 85% es plu o min fluente seguente la conta de abitores de 2007. Portuges ave ance parlores nativa en Gine-Bisau (30% de la popla) e la creol fundida sur portuges es comprendeda par totas. On no ave datos sur Capo Verde, ma casi tota la popla es bilingual, e la popla monolingual parla un creol fundida sur portuges.
On ave comunias de migrores de lingua portuges en multe paises incluinte Andora (15.4%), Bermuda, Canada (400,275 persones en la conta de abitores de 2006), Franses (900,000 persones), Nion (400,000 persones), Jersi, Namibia (sirca 4–5% de la popla, xef refujadas de Angola a norde de la pais), Macau (0.6% o 12,000 persones), Suiz (196,000 persones en 2008), Venezuela (554,000) e Statos Unida (0.35% de la popla o 1,228,126 parlores).